১৯৮৮ বাংলাদেশ ঘূর্ণিঝড়
ভয়ঙ্কর ঘূর্ণিঝড়ের ফলে বাংলাদেশ এবং পশ্চিমবঙ্গের উপকূলবর্তী এলাকায় ব্যপক ক্ষয়ক্ষতি হয়। ঘূর্ণিঝড়ের কারণে সর্বমোট ৬,২৪০ জনের মৃত্যু ঘটে, এরমধ্যে বাংলাদেশের ৫,৭০৮ জন এবং পশ্চিমবঙ্গের ৫৩৮ জন। অধিকাংশ মৃত্যু ঘটে প্রচণ্ড ঝড়ের কারণে, বাড়ি ভেঙ্গে পড়ে এবং আক্রান্ত অঞ্চলের বিদ্যুতের খুঁটি ভেঙ্গে তড়িতাহত হয়ে। উপকূলবর্তী এলাকায় প্রচণ্ড ঘূর্ণিঝড়ে প্রচুর অবকাঠামোগত ক্ষয়ক্ষতি হয় এবং বাংলাদেশের প্রায় ৭০% ফসল নষ্ট হয়ে যায়, যার পরিমাণ প্রায় ২২০,০০০ টন। সারা বাংলাদেশ বিদ্যুৎ বিচ্ছিন্ন হয়ে টেলিযোগাযোগ বিঘ্নিত হয়, বাংলাদেশের রাজধানী ঢাকায় ধ্বংসাবশেষের ফলে রাস্তা বন্ধ হয়ে যায় এবং বিদ্যুতের অভাবে পানির সংকট সৃষ্টি হয়েছিল।
ঘূর্ণিঝড় কোমেন
বাংলাদেশে কোমেন যখন প্রথম প্রবেশ করে তখন ঝড়টি ১ থেকে ২ মি. (৩.৩ থেকে ৬.৬ ফিট) ঢেউ সহকারে চট্টগ্রামে আঘাত হানে। কক্সবাজারে নৌকায় থাকা দুই জন মানুষ ঝড়ের সময় উত্তাল সমুদ্রেই মারা যায়। ঝড়ের দরুণ ভূমি-ধ্বসের কারণে পাঁচজন লোক কক্সবাজারে মৃত্যুবরণ করে এবং শহরাঞ্চলে ২ জন লোক মারা যায় বন্যার কারণে। পুরো বাংলাদেশ জুড়ে শ'খানেক জেলেদের কুঁড়েঘরসহ ঝড়টি প্রায় ৮৮, ৯০০ টি বাড়িঘর ধ্বংস করে। বিচ্ছিন্ন ঘটনায় ঝড়ের সময় বাড়ির উপর গাছ পরে গিয়ে দূর্ঘটনায় ৩ জন লোক মারা যায়। এক সপ্তাহ ধরে তান্ডব চালানোর সময় কোমেন বাংলাদেশের ১,৪৫,০০০ হেক্টর (৩,৬০,০০০ একর) কৃষিজমি বন্যার পানিতে পুরোপুরি নিমজ্জিত করে ফেলে। কোমেন ঝড়ের কারণে বাংলাদেশে ৪৫ জন লোক নিহত হয়;কক্সবাজারে এবং ৭ জন বান্দরবান উপজেলায়। আর এই ৪৫ জনের অনেকেই ঝড় এবং বন্যার ফলে পানিবাহিত রোগেও মারা গিয়েছিল। প্রায় ২,২০,০০০ বাড়িঘর ঝড় পরবর্তী সময়ে মেরামতের প্রয়োজন পরে এবং সাথে খাদ্য সংকটের সমস্যাও পূরণ করতে হয়।